cyanic-selkie/wikianc huggingface dataset:
প্রকৌশলে নারী
মার্কিন যুক্তরাষ্ট্র
নারীদের প্রদত্ত মাস্টার্স ডিগ্রির ক্ষেত্রে ২০০৩ (২২.৩%) থেকে ২০১২ (২৩.১%) এই সময়ে শতাংশে খুব বেশি পরিবর্তন হয়নি। প্রকৌশল ক্ষেত্রে নারীদেরকে প্রদত্ত ডক্টরেট ডিগ্রি ১৯৯৫ সালের ১১.৬% থেকে বেড়ে ২০০৪ সালে ১৭.৪%, ২০০৮ সালে ২১.১% তারপর ২০১২ সালে ২২.২%।
১৯৯৭ সাল থেকে, প্রকৌশল বিষয়গুলিতে এশীয় নারীদের ভর্তির হার প্রায় ৩০% থেকে ৩৪% এ বৃদ্ধি পেয়েছে কিন্তু কোনো প্রকারে ২০০২ সালে কমে যায়। আফ্রিকান আমেরিকান নারীরা একই সময়ের মধ্যে ২১% থেকে ৩৩% পর্যন্ত প্রকৌশলে তাদের প্রতিনিধিত্ব বৃদ্ধি করেছে। মেক্সিকান আমেরিকান (চিকানা) এবং পুয়ের্তো রিকান নারীরা তাদের প্রতিনিধিত্ব ২৫% থেকে ৩১% বৃদ্ধি করেছে। এমনকি যদি এই পরিসংখ্যানগুলিতে জাতিগোষ্ঠীগুলো অন্তর্ভুক্ত করা হয়, সমস্ত জাতিগোষ্ঠী থেকে পুরুষরা এখনও প্রকৌশল স্নাতক প্রোগ্রামে ভর্তি নারীদের অনুপাতকে অতিক্রম করেছে।
স্নাতক ডিগ্রি অর্জনকারী নারীদের সংখ্যা এবং যারা গ্র্যাজুয়েট স্কুলে স্নাতক পরবর্তীতে ভর্তি হয় তাদের মধ্যে একটি উল্লেখযোগ্য পরিমান ঝড়ে পড়ার হার রয়েছে। গত ৩৫ বছর ধরে, পুরুষদের তুলনায় নারীদের তাদের স্নাতক ডিগ্রি অর্জনের পরই স্নাতকোত্তর স্কুলে ভর্তি হওয়ার সম্ভাবনা বেশি। নারীরা যারা স্নাতক ডিগ্রী অর্জনের পরই গ্র্যাজুয়েট প্রোগ্রামে ভর্তি হয়না তাদের যত্নশীল হতে হয় পরিবারে নারী হওয়া সত্বে এবং তাদের কর্ম-পরিবার দ্বন্দ্বের সম্মুখীন হতে হয়। এতে করে কর্মক্ষেত্রে নারীদের কম প্রতিনিধিত্ব রয়ে যায়। ২০০৯ সালে, মোট কর্মক্ষেত্রে নারীরা ৪৮% অন্তর্ভুক্ত ছিল, কিন্তু মাত্র ১৪% নারীরা প্রকৌশল কর্মক্ষেত্রে।
অস্ট্রেলিয়া
অস্ট্রেলিয়ায় মাত্র ১৪% প্রকৌশলী নারী। এছাড়াও মহিলা প্রকৌশলীদের ধারণক্ষমতা সামঞ্জস্যহীনভাবে কম; ২০০৬-এ, প্রকৌশল পেশায় যোগ্যতাসম্পন্ন পুরুষ প্রকৌশলীদের ৬২.৬% নিয়োগ করা হয়, বিপরীতে ৪৭.১% যোগ্যতাসম্পন্ন নারীকে।
কানাডা
যদিও কানাডায় অর্ধেকেরও কম সংখ্যক নারী স্নাতক ডিগ্রি অর্জন করে, প্রকৌশলে নারীদের সংখ্যা অপ্রত্যাশিতভাবে কম। যেখানে ২০০১ সালে, প্রকৌশল প্রোগ্রামে ২১ শতাংশ শিক্ষার্থী নারী ছিল, ২০০৯ সালে এটি ১৭ শতাংশে নেমে এসেছে। একজন ভাষ্যকার এই হার নেমে যাওয়ার জন্য কয়েকটি কারণকে দায়ী করেছেন, যেমন: কীভাবে প্রকৌশল অন্যদের জীবনে উন্নতি করতে পারে তা ব্যাখ্যা করতে উচ্চ শিক্ষার কর্মসূচির ব্যর্থতা, প্রকৌশলীরা কি করছে তার সচেতনতার অভাব, এবং একটি পুরুষ-আধিপত্য পরিবেশে নারীর অস্বস্তি এবং উপলব্ধি করা উচিত যে নারীরা নিজেদের সেখানে খাপ খাওয়াতে পারবে।
১৯৯০ এর দশকে, প্রকৌশলে নারীদের স্নাতকোত্তরে ভর্তির হার ১৭% থেকে ১৮%-এ উঠানামা করে, যেখানে ২০০১-এ, এটি বেড়ে ২০.৬% হয়ে ওঠে। ২০১০-এ, স্নাতক প্রকৌশল শিক্ষার্থীদের ১৭.৭% ছিল নারী।
২০১০-এ নারীরা স্নাতক ডিগ্রি প্রোগ্রামে ভর্তিতে সর্বোচ্চ ছিল পরিবেশগত, জৈবপ্রযুক্তি, এবং ভূতাত্ত্বিক প্রকৌশল-এ।
অস্নাতক, স্নাতক, এবং ডক্টরেট প্রকৌশল প্রোগ্রামে ভর্তি নারীদের সংখ্যা প্রদেশ অনুযায়ী বিভিন্ন হয়, সাসক্যাচুয়ান, অ্যালবার্টা এবং ব্রিটিশ কলাম্বিয়ায় এ সংখ্যা সর্বোচ্চ।
গড়ে, ১১% প্রকৌশল অনুষদ নারী এবং নারীদের দ্বারা পরিচালিত নেতৃত্বের ভূমিকা গড়ে ৯%। টরন্টো বিশ্ববিদ্যালয়ে রয়েছে কানাডার সর্বোচ্চ নারী অনুষদ, যার হার ১৭% এবং ইকলে পলিটেকনিক ডি মন্ট্রিয়াল, ইউনিভার্সিটি অব ব্রিটিশ কলাম্বিয়া, এবং ডালহৌসি বিশ্ববিদ্যালয় এইগুলোর সবগুলোতে নারী অনুষদের হার ১৩%।
২০১১-এ, কানাডিয়ান কমিটি অফ উইমেন ইন ইঞ্জিনিয়ারিং (CCWE+২০) INWES শিক্ষা এবং গবেষণা ইনস্টিটিউটে (ERI) একটি জাতীয় কর্মশালার আয়োজন করে, সেখানে কানাডার প্রকৌশল ক্ষেত্রে নারীদের সংখ্যা বৃদ্ধির উপায় নির্ধারণের জন্য আলোচনা করা হয়। CCWE+২০ ২০১৬-এর মধ্যে সহযোগিতা এবং বিশেষ প্রকল্পগুলিতে আরও বেশি প্রণোদনার মাধ্যমে প্রকৌশলে নারীদের আগ্রহ আরও ২.৬ হার বৃদ্ধির মাধ্যমে মোট ২৫ শতাংশে উন্নিত করার লক্ষ্য নির্ধারন করে। কর্মশালাতে অন্যান্য বিষয়গুলি ছাড়াও প্রধান বাধাগুলির মধ্যে প্রাথমিক শিক্ষাকেও চিহ্নিত করা হয়, যেমন: "তাদের প্রজন্মের জনপ্রিয় সংস্কৃতি, উচ্চ মাধ্যমিক পর্যায়ে কোর্স নির্বাচন নিয়ে তারা যে নির্দেশনা পেয়েছে এবং তাদের বাবা-মা, শিক্ষক ও পরামর্শদাতারা নারীদের জন্য উপযুক্ত এবং বৈধ কর্মজীবন পছন্দ হিসাবে প্রকৌশলকে স্বীকৃতি দেয়।" কর্মশালার প্রতিবেদনটি ২০০৯ সালের প্রকৃত তথ্যের সাথে ১৯৯৭ সালে চিহ্নিত লক্ষ্যের নিয়োগ, শিক্ষণ এবং পেশাদারী পরিসংখ্যানের তুলনা করে, উন্নতির ক্ষেত্রগুলির রূপরেখা (টেবিল দেখুন, ডানে)।
অ্যাঞ্জেলো কেন্দ্র
অ্যাঞ্জেলো কেন্দ্র হল যুক্তরাজ্য়ের অন্তর্গত উত্তর পূর্ব ইংল্যান্ডের নিউক্যাসলের পশ্চিম প্রান্তের একটি দাতব্য সংস্থা। এটি কৃষ্ণাঙ্গ, এশীয়, সংখ্যালঘু জাতিগত এবং উদ্বাস্তু মহিলাদের প্রশিক্ষণ দেয়, ব্যক্তিগত উন্নয়ন সুম্পর্কে বলে, উপদেশ প্রদান করে, অভিবাসনে সাহায্য করে এবং গার্হস্থ্য সহিংসতার জন্য আইনি পরামর্শ প্রদান করে।
শুরাহবিল ইবনে হাসানা
শুরাহবিল ইবনে হাসানা (৫৮৩-৬৩৯) নাম শুরাহবীল, কুনিয়াত বা ডাকনাম আবু আবদিল্লাহ বা আবু আবদির রহমান। পিতা আবদুল্লাহ ইবনুল মুতা’, মাতা হাসানা। তবে আবু আমরের মতে হাসানা তার মেয়ের নাম। যাই হোক,শুরাহবীলের পিতা মারা যাওয়ার পর তার মা হাসানা দ্বিতীয়বার সুফইয়ান আনসারীকে বিয়ে করেন। এ কারণে তিনি পিতার পরিবর্তে মাতার নামে পরিচিত হন। এই হাসানার বংশ সম্পর্কে মতভেদ আছে। কেউ বলেছেন কিন্দা গোত্রের, কেউ বলেছেন ‍তামীম গোত্রের, আবার অনেকের মতে বনী জুমাহ গোত্রের। তিনি মক্কায় ইসলামের প্রথম পর্বে ইসলাম গ্রহণ করেন এবং পরিবারের অন্যদের সাথে হাবশায় হিজরাত করেন। অত:পর সেখান থেকে মদীনায় চলে যান। (সীরাতু ইবন হিশাম-২/৩৬৪, ৩৬৯)।
অ্যাঞ্জেলো কেন্দ্র
ইতিহাস
অ্যাঞ্জেলো কেন্দ্র ১৯৯৩ সালে নারী কর্মী এবং সমাজকর্মীদের একটি যৌথ প্রচেষ্টা দ্বারা প্রতিষ্ঠিত হয়েছিল, এর পরিচালক হলেন উম্মে ইমাম, যিনি পূর্বে ডারহাম বিশ্ববিদ্যালয়ে সম্প্রদায় ও যুব কাজ শিখিয়েছেন এবং জাতি ও লিঙ্গের বৈষম্যকে সবার দৃষ্টিগোচর করতে প্রতিশ্রুতিবদ্ধ।
শুরাহবিল ইবনে হাসানা
জীবনকাল
হযরত শুরাহবীলের সারাটি জীবন হাবশা প্রবাসে এবং পরবর্তীতে জিহাদের ময়দানে অতিবাহিত হলেও রাসুলুল্লাহর সা: হাদীস বর্ণনার ক্ষেত্রে কোন অংশে পিছিয়ে নন। তিনি বেশ কিছু হাদীস বর্ণনা করেছেন।
অ্যাঞ্জেলো কেন্দ্র
লক্ষ্য
কেন্দ্রটি এবং এর সহায়তা কর্মী, পরামর্শদাতা, প্রশিক্ষক, সুবিধাদাতা এবং স্বেচ্ছাসেবকদের দল মহিলাদের দক্ষতা প্রশিক্ষণ দেয়, ব্যক্তিগত উন্নয়ন ও নিয়োগ যোগ্যতায় সহায়তা করে এবং কল্যাণে অধিগম্যতা প্রদান করে। এই সংস্থার উদ্দেশ্য বাধা অতিক্রম করতে নারীদের সাহায্য করা এবং তাদের অর্থনৈতিক স্বাধীনতা অর্জন করতে সক্ষম করার জন্য পরিষেবা প্রদান করা। অ্যাঞ্জেলো কেন্দ্র বৈষম্যেকে নিয়ে বৈশ্বিক সমস্যা সম্পর্কে সচেতনতা বাড়াতে জমায়েত এবং প্রতিবাদের আয়োজন করে, এর পাশাপাশি উদযাপন ও ধর্মীয় উৎসবের আয়োজন করে, সামাজিক গোষ্ঠী নির্মান করে এবং অনানুষ্ঠানিক সঙ্গীদের পরামর্শের সুবিধা দেয়। কেন্দ্র একটি ঐতিহ্যমূলক প্রকল্প ব্যাম! সিস্তাহুড! এর সমন্বয় করে। এটির উদ্দেশ্য উত্তর পূর্ব ইংল্যান্ডের কৃষ্ণাঙ্গ, এশিয়ান, সংখ্যালঘু জাতিগত এবং উদ্বাস্তু মহিলাদের অতীত ও বর্তমান অর্জন এবং অভিজ্ঞতার উপর আলোকপাত করা।
এডওয়ার্ড বি লুইস
থাম্ব|260x260পিক্সেল|ল্যাবরেটরিতে কর্মরত লুইস, ১৯৮৬ সাল এডওয়ার্ড বি লুইস একজন মার্কিন জিনবিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।
শুরাহবিল ইবনে হাসানা
জীবনকাল
শিফা বিনতু আবদিল্লাহ থেকে বর্ণিত। তিনি বলেন, আমি রাসুলুল্লাহর সা: কাছে গেলাম কিছু ‍সাদকা চাওয়ার উদ্দেশ্যে। কিন্তু তিনি সাদকা দানে অক্ষমতা প্রকাশ করলেন, আর আমিও চাপাচাপি করতে লাগলাম। ইতিমধ্যে নামাযের সময় এলো। আমি রাসুলুল্লাহর সা: নিকট থেকে বের হয়ে আমার মেয়ের ঘরে গেলাম। শুরাহবীল ইবন হাসানার স্ত্রী আমার মেয়ে। আমি শুরাহবীলকে ঘরেই পেলাম। আমি তাকে বললাম, নামাযের সময় হয়েছে, আর তুমি ঘরে বসে আছ? আমি তিরষ্কার করতে লাগলাম। তখন সে বললো, আমাকে তিরষ্কার করবেন না। আমার একখানা মাত্র কাপড়, সেটাও রাসুলুল্লাহ সা: ধার নিয়েছেন। আমি বললাম, আমার মা বাবা কোরবান হোক! আজ সারাদিন আমি রাসুলুল্লাহর সা: সংগে ঝগড়া করছি, অথচ তাঁর এ করুণ অবস্থা আমি মোটেও বুঝতে পারিনি। শুরাহবীল বলেন, ‘রাসুলুল্লাহর সা: একখানা মাত্র কাপড়, আমরা তাতে তালি লাগিয়ে দিয়েছি।’ (হায়াতুস সাহাবা-১/৩২৬)।
এডওয়ার্ড বি লুইস
জীবনী
লুইস ১৯৩৯ সালে ইউনিভার্সিটি অব মিনেসোটা থেকে জীবপরিসংখ্যানে বিএসসি ডিগ্রি লাভ করেন। ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে জিনতত্ত্বে পিএইচডি এবং ১৯৪৩ সালে আবহাওয়াবিদ্যাইয় মাস্টার্স ডিগ্রি অর্জন করেন। ১৯৪৮ সালে ক্যালিফোর্নিয়া ইনস্টিটিউট অফ টেকনোলজিতে জীববিজ্ঞানের সহযোগী অধ্যাপক হিসেবে যোগদান করেন। ১৯৪৯ সালে সহযোগী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন।
শুরাহবিল ইবনে হাসানা
কর্মজীবন
ইসলামের খিদমতে তাঁর উল্লেখযোগ্য কর্মজীবন শুরু হয় খলিফা আবু বকর ের রা: খিলাফত কালে।
হিজরী ১২ সনে খলিফা আবু বকর রা: মুসলিম বাহিনীর শ্রেষ্ঠ চার সৈনিককে কমান্ডার হিসেবে নির্বাচন করেন। তাঁরা হলেন: ১. আমর ইবনুল আস, ২. ইয়াযীদ ইবন আবী সুফইয়ান, ৩. আবু উবাইদা ইবনুল জাররাহ এবং ৪. শুরাহবীল ইবন হাসানা। প্রত্যেকের জন্য সৈনিক বাছাই করলেন এবং কে কোন পথে অগ্রসর হবেন তাও বলে দিলেন। বিজয়ের পর কে কোথাকার ওয়ালী হবেন সেটাও নির্ধারণ করে দিলেন। যথা: আমর ফিলিস্তীনের, ইয়াযীদ দিমাশকের এবং শুরাহবীল জর্দানের। (তারীখুল উম্মাহ আল ইসলামিয়্যাহ-১/১৯০-৯১)। অবশ্য কোন কোন বর্ণনায় পাঁচ জন সেনা কমাণ্ডারের নাম এসেছে। উপরে উল্লিখিত চারজনের মধ্যে তিন জন এবং আবু উবাইদার স্থলে খালিদ ইবনুল ওয়ালীদ ও ইয়াজ ইবন গানম আল ফিহর এর নাম বর্ণিত হয়েছে। (হায়াতুস সাহাবা-৩/৬৮৪, ১/২১৩) ইবনুল বারকী বলেন, খলিফা উমার রা: শুরাহবীলকে শামের এক চতুর্থাংশের শাসক নিযুক্ত করেন। (আল ইসাবা২/১৪৩)।
সিরিয়া অভিযানে বসরার যুদ্ধে শুরাহবীল ছিলেন একজন কমাণ্ডিং অফিসার। যুদ্ধ শুরুর পূর্বে তাঁর প্রতিপক্ষের নেতা ‘রোমানাস’ এর মধ্যে মত বিনিময় হয়। কিন্তু তাতে কোন ফল না হওয়ায় তিনি সৈন্য সুসংগঠিত করে সম্মুখে অগ্রসর হচ্ছেন এমন সময় খালিদ এসে উপস্থিত হলেন। খালিদ প্রধান সেনাপতির দায়িত্ব গ্রহণ করেন এবং তাঁরই নেতৃত্বে প্রতিপক্ষ জিযিয়া দানে সম্মত হয়। (ফুতুহুল বুলদান-১১৯)।
বসরার পর রোমানরা আজনা দাইনে সমবেত হয়। খালিদ তাদের প্রতিহত করার জন্য অগ্রসর হন। কিছুদূর যাওয়ার পর শুরাহবীলও তাঁর সাথে যোগ দেন। উভয়ে সম্মিলিতভাবে রোমান বাহিনীর মুখোমুখি হন এবং এক ভয়াবহ রক্তক্ষয়ী সংঘর্ষের পর মুসলিম বাহিনী বিজয় লাভ করে। দিমাশক অভিযানে তিনি পদাতিক বাহিনীর কমান্ডার এবং অবরোধের সময় একটি ফটক প্রহরার দায়িত্বে ছিলেন। বিজয়ের সমাপ্তি পর্যন্ত তিনি এ দায়িত্ব পালন করেন। দিমাশক বিজয়ের পর মুসলিম বাহিনী ‘ফাহল’ এর পথে ‘বীসান’ এর দিকে অগ্রসর হয়। প্লাবনের কারণে পথিমধ্যে ‘ফাহল’ এ তাদের যাত্রাবিরতি করতে হয়। এ বাহিনীর সাথেও শুরাহবীল ছিলেন। তারই সতর্কতায় মুসলিম বাহিনী এক মারাত্মক বিপদ থেকে রক্ষা পায়। মূলত: রোমানরা সমুদ্রের একটি বাঁধ ভেঙ্গে দিয়ে ‘ফাহল’ ও ‘বীসান’ এর মধ্যবর্তী অঞ্চলে প্লাবনের সৃষ্টি করে। মুসলিম বাহিনী যাত্রা বিরতি করে ফাহল এ শিবির স্থাপন করে। এই নাজুক পরিস্থিতিতে শুরাহবীল সারা রাত জেগে শিবির পাহারা দিতেন যাতে রোমানরা অতর্কিত আক্রমণ করতে না পারে। সত্যিই সত্যিই রোমানরা একদিন হঠাৎ পেছন দিক থেকে আক্রমণ করে বসে কিন্তু শুরাহবীলের দূরদর্শিতা ও সতর্কতার ফলে রোমানরা পরাজিত হয়।
ফাহল এর পর শুরাহবীল ও ‘আমর ইবনুল ‘আস বীসান’ এর দিকে অগ্রসর হন। বীসান এর অধিবাসীরা ফাহল এর পরিণাম প্রত্যক্ষ করেছিল তারা সম্মুখ সমরে অবতীর্ণ না হয়ে কিল্লার দরজা বন্ধ করে দেয়। শুরাহবীল বীসান পৌঁছেই কিল্লা অবরোধ করেন। দীর্ঘদিন এ অবরোধ চলতে থাকে। একদিন কতিপয় লোক কিল্লা থেকে বের হয়ে আক্রমণ চালানোর চেষ্ঠা করলে তাদের হত্যা করা হয়। অবশেষে তারা দিমাশকের শর্তাবলীতে সন্ধি করে। এরপর ‘তিবরিয়া’ এর অধিবাসীরা শুরাহবীলের নিকট প্রতিনিধি পাঠিয়ে চুক্তিতে আবদ্ধ হয়। অত:পর শুরাহবীল জর্দান এলাকা ও এর আশেপাশের সকল শহর প্রায় বিনা বাধায় ও বিনা রক্তপাতে ইসলামী শাসনের অধীনে আনেন।
মৃত্যু
হিজরী ১৮ সনে মুসলিম বাহিনী সিরিয়া অভিযানে লিপ্ত। এ সময় ইরাক, সিরিয়া ও মিসরে মহামারি আকারে প্লেগ দেখা দেয়। আমর ইবনুল আস বললেন, এই প্লেগ হচ্ছে আল্লাহর আযাব। সুতরাং তোমরা বিভিন্ন উপত্যাকা ও গিরিপথে ছড়িয়ে ছিটিয়ে পড়। এ কথা শুনে শুরাহবীল ভীষণ রেগে গেলেন। তিনি বললেন, আমর ঠিক কথা বলেনি। আমি যখন রাসুলুল্লাহর সঙ্গী তখনও আমর তার পরিবারের উটের চেয়েও পথভ্রষ্ট। নিশ্চয় এ প্লেগ তোমাদের নবীদের দুআ রবের রহমত এবং তোমাদের পূর্ববর্তী বহু সত্যনিষ্ট লোক এতে মৃত্যুবরণ করেছেন। (হায়াতুস সাহাবা-২/৫৮১)। তিনি ছিলেন একান্তভাবে আল্লাহ নির্ভর ব্যক্তি। তাই রোগের ভয়ে স্থান ত্যাগ করা সমীচীন মনে করেননি। তিনি স্থান ত্যাগ করলেন না। বর্ণিত আছে মু’য়াজ ইবন জাবাল, আবু উবাইদাহ, শুরাহবীল ইবন হাসানা ও আবু মালিক আল আশয়ারী রা: একই দিন প্লেগে আক্রান্ত হন। (হায়াতুস সাহাবা-২৫৮২)। আমওয়াসের এই প্লেগে অনেকের সাথে শুরাহবীল ইবন হাসানা ৬৭ বছর বয়সে ইনতিকাল করেন। অবশ্য ইবন ইউনুস বলেন, রাসুলুল্লাহ সা: শুরাহবীলকে মিসর পাঠান এবং সেখানেই তিনি মারা যান।  (আল ইসাবা-২/১৪৩)। ইবন ইউনুসের মতটি বিভিন্ন কারণে গ্রহণযোগ্য নয় বলে মনে হয়।
কবিরাজপুর ইউনিয়ন
কবিরাজপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৯টি গ্রাম নিয়ে গঠিত।
ভৌগোলিক উপাত্ত
এ ইউনিয়নে হাট-বাজার রয়েছে ১টি। মসজিদের সংখ্যা ৬০টি এবং মন্দিরের সংখ্যা ৭টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী কবিরাজপুর ইউনিয়নের ৩,০৯০টি পরিবারে মোট জনসংখ্যা ১৪,২১২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৬,৮১৬ জন পুরুষ ও ৭,৩৯৬ জন মহিলা এবং লিঙ্গ অনুপাত ৯২। মুসলিম ধর্মালম্বী ১৩,৫৩৭ জন ও হিন্দু ধর্মালম্বী ৬৭৫ জন।
শিক্ষা
২০১১ সালের হিসেব অনুযায়ী কবিরাজপুর ইউনিয়নের ইউনিয়নের সাক্ষরতার হার ৪২.২% (পুরুষ ৪৫.৩%, মহিলা-৪৩.২%)। এ ইউনিয়নে ১টি কলেজ, ১টি মাধ্যমিক বিদ্যালয় এবং ৬টি সরকারি প্রাথমিক বিদ্যালয় রয়েছে।
বরুসিয়া ডর্টমুন্ড
বালস্পিলভেরায়ন বরুসিয়া ০৯ ইভি ডর্টমুন্ড (Ballspielverein Borussia 09 e.V. Dortmund; এছাড়াও বরুসিয়া ডর্টমুন্ড, বিভিবি অথবা ডর্টমুন্ড নামে পরিচিত) হচ্ছে ডর্টমুন্ড ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় খেলে। এই ক্লাবটি ১৯০৯ সালের ১৯শে ডিসেম্বর তারিখে প্রতিষ্ঠিত হয়েছে। বরুসিয়া ডর্টমুন্ড তাদের সকল হোম ম্যাচ ডর্টমুন্ডের ভেস্টফালেনস্টাডিওনে খেলে থাকে; যার ধারণক্ষমতা হচ্ছে ৮১,৩৬৫। এটি ধারণক্ষমতার দিক দিয়ে জার্মানির সবচেয়ে বড় স্টেডিয়াম। ক্লাব হিসেবে ডর্টমুন্ডের মাঠের গড় দর্শক উপস্থিতি বিশ্বে সর্বোচ্চ। বরুসিয়া ডর্টমুন্ডের জার্সির রং কাল এবং হলুদ যার দরুন তাদের সমর্থকেরা তাদের ডাকে ডি শোয়াৎর্জগেলবেন বলে, যার অর্থ কালো-হলুদের দল। বর্তমানে এই ক্লাবের ম্যানেজারের দায়িত্ব পালন করছেন লুসিয়েঁ ফাভ্র এবং সভাপতির দায়িত্ব পালন করছেন রায়নহার্ড রাউবাল। জার্মান আক্রমণভাগের খেলোয়াড় মার্কো রয়েস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বরুসিয়া মনশেনগ্লাডবাখ এপর্যন্ত ১৮টি শিরোপা জয়লাভ করেছে; যার মধ্যে ৮টি বুন্দেসলিগা, ৪টি ডিএফবি-পোকাল এবং ৬টি ডিএফবি-সুপারকাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ১৯৯৬–৯৭ উয়েফা চ্যাম্পিয়নস লিগ এবং ১৯৬৫–৬৬ উয়েফা কাপ উইনার্স কাপ রয়েছে।
মিঠিপুর ইউনিয়ন
মিঠিপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৫২.০৭ বর্গকিমি (২০.১০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৪৪৯ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
গ্রামসমূহ
১। একবারপুর
২। একবারপুর পূর্বপাড়া
৩। হাসানপুর
৪। কুতুবপুর গবরা
৫। কুতুবপুর সদরা
৬। শ্যামপুর
৭। ভাগজোয়ার
৮। নন্দরাম ফতেপুর
৯। কাশিমপুর
১০। মিঠিপুর
১১। দূরামিঠিপুর
১২। রওশনপুর
দর্শনীয় স্থান
বাঘের দিঘি: পীরগঞ্জ উপজেলা থেকে ৪ কি:মি: পূর্ব দিকে  এবং মাদারগঞ্জ হাট খেকে ৩ কি:মি: পশ্চিম পার্শে
== পুরাতন চেয়ারম্যান বৃন্দ ==
ডিসেকশন
ডিসেকশন সুইডেনের স্ট্রোমস্টাড শহরের একটি ব্ল্যাকেন্ড ডেথ মেটাল ব্যান্ড। জন নডতভিডত ১৯৮৯ সালে এ ব্যান্ডটি প্রতিষ্ঠা করেন এবং এই ব্যান্ডটি ২০০৬ সালে ভেঙ্গে যায় নডতভিডতের আত্নহত্যার পর। ১৯৯১ সালে ডিসেকশন প্রথম ইপি বের করে।
১৯৯০ সালে ডেসেকশন ব্যান্ড প্রথম সরাসরি গান পরিবেশন করে এনটোমবড ব্যান্ডের সাথে। এই সময়েই তাদের প্রথম ডেমো দ্যা গ্রিফ প্রফেসি বের হয়। এই অ্যালবামটি পরে আবার বের হয় মেইহেম ব্যান্ডের ভোকাল ডেথকে উৎসর্গ করে যিনি ১৯৯১ সালে আত্নহত্যা করেন। তার সন্মানে তারা একটি কনসার্টেরও আয়োজন করে যেখানে তারা মেইহেম ব্যান্ডের ফ্রিজিং মুন গানটি পরিবেশন করে। দ্যা গ্রিফ প্রফেসি ডেমোটি আন্ডারগ্রাউন্ডে দ্রুত ছড়িয়ে পড়ে ও তারা একটি ফ্রেঞ্চ লেবেল করপসগ্রিন্ডারের সাথে চুক্তিবদ্ধ হয়। এখান থেকে তাদের ইপি ইনটু ইনফিনিট অবস্কিউরিটি বের হয়।
১৯৯৩ সালে তাদের প্রথম অ্যালবাম সম্বারলেইন বের হয়। এই অ্যালবামটি ব্ল্যাক মেটাল ব্যান্ড মেইহেমের গিটারিস্ট ইউরোনিমাসকে উৎসর্গ করা হয় যিনি ঐ বছরের প্রথম দিকে খুন হন। একজন ৩৮ বছর বয়সী সমকামী আলজেরিয়ান জোসেফ বেন মেড্ডাউস নামক ব্যক্তিকে হত্যায় সহযোগিতা করায় ডিসেকশন ব্যান্ডের জন নডতভিডত ১৯৯৭ সালে দোষী সাব্যস্ত হোন। ২০০৪ সালে তিনি জেল থেকে বের হন। পরবর্তীতে ডিসেকশন ব্যান্ড ২ টি গানের একটি ইপি মহা কালী বের করে এবং রিবার্থ অব ডিসেকশন সফরে বের হয়। ২০০৬ সালে ডিসেকশন তাদের ৩য় অ্যালবাম রেইঙ্কাওস বের করে এবং এই অ্যালবামের গানের কথাতে যাদুবিদ্যার কৌশল উঠে আসে যা মিসএ্যানথ্রোপিক লুসিফারিয়ান অর্ডার নামের দলে শিক্ষা হিসেবে দেয়া হয়। আগস্টের ১৬ তারিখে জন নডতভিডতের মৃতদেহ পাওয়া যায় তার অ্যাপার্টমেন্টে। মিডিয়ার মরে তার পাশেই পরে ছিল স্যাটানিক বাইবেল। কিন্তু আসলে তা ছিল আরেকটি বই লিবার আযরাতে মিসএ্যানথ্রোপিক লুসিফারিয়ান অর্ডার নেতা ফ্রাটার নেমিডালের লেখা।
দার্শনিক বিশ্বাস
১৯৯৫ সালে গঠিত হওয়া সংগঠন মিসএ্যানথ্রোপিক লুসিফারিয়ান অর্ডারের সদস্য। এই সংগঠনের নাম পরিবর্তিত হয়ে পরে টেম্পল অব ব্ল্যাক লাইট নাম ধারণ করে। চূড়ান্ত সন্ত্রাসী শূণ্যতাবাদ শেখানো হত এই সংগঠনে এবং তারা বলত আএ একজন সত্যিকারের স্যাটানিস্ট কখনোই আধুনিক সমাজের সদস্য হতে পারে না কারণ এটা মিথ্যার উপর অবস্থিত। তারা তিনটি শক্তির ওপর বিশ্বাস করত যা হলো তিনটি কালো পর্দা-কোলাহল, অন্ধকার ও শূণ্যতা। এই তিনটি শক্তি হলো তিনটি পদক্ষেপ রহস্যময় জগতে যাওয়ার জন্য। তারা ১১টি অন্ধকার শক্তির সময়কে বিশ্বাস করত যা হলো মলোচ, লুসিফুজ, বাইলজাবাব, নামাহ, বাইল, লিলথ, বেলফেগর, রফোক্যাল, শয়তান, এড্রামিলিচ, এ্যাস্টারথ ও আস্মোডিউস। আযরাতে এই ১১টি শক্তিকে একত্রিত করে একটিতে যাকে টেম্পল অব ব্ল্যাক লাইট শ্রদ্ধা করত। ডিসেকশন ব্যান্ডের সাবেক সদস্যরা তাদের বিশ্বাসকে এগিয়ে নিয়ে নতুন ব্যান্ড গঠন করেছে।
আমেরিকান বিপ্লবের জাদুঘর
আমেরিকান বিপ্লবের জাদুঘর (পূর্বে আমেরিকান রেভোলিউশন সেন্টার ) পেনসিলভেনিয়ার ফিলাডেলফিয়ায় অবস্থিত একটি জাদুঘর, যা আমেরিকান বিপ্লবের গল্প বলার জন্য নিবেদিত। জাদুঘরটি জনগণের জন্য উন্মুক্ত করা হয়েছিল, লেক্সিংটন এবং কনকর্ডে, ১৭৭৫ সালের ১৯শে এপ্রিল,  যুদ্ধের প্রথম লড়াইয়ের ৪৪২ তম বার্ষিকীতে।
ওভারভিউ
যাদুঘরটিতে রয়েছে শিল্পকর্ম এবং ভাস্কর্য, টেক্সটাইল এবং অস্ত্র, পান্ডুলিপি এবং বিরল বই সহ কয়েক হাজার বস্তুর সংকলন। স্থায়ী এবং বিশেষ প্রদর্শনী গ্যালারী, থিয়েটার এবং বড় আকারের টেবিলগুলি ব্যক্তি এবং ঘটনাগুলিকে চিত্রিত করে এবং আমেরিকান বিপ্লবের ইতিহাস এবং অবিরত প্রাসঙ্গিকতায় মানুষকে বিজড়িত করে।
জেনারেল জন পি জাম্পার পরিচালনা পর্ষদের চেয়ারম্যানের দায়িত্ব পালন করছেন। ডাঃ আর স্কট স্টিফেনসন ২০১৮ সালের নভেম্বর মাসে নভেম্বরে রাষ্ট্রপতি এবং সিইও নির্বাচিত হয়েছিলেন। ফিলাডেলফিয়ার  আঞ্চলিক মিডিয়া উদ্যোক্তা এবং সমাজসেবক এইচএফ "জেরি" লেনস্টেস্ট  ২০০৫ সাল থেকে ২০১৬ সাল পর্যন্ত পরিচালনা পর্ষদের চেয়ারম্যান হিসাবে দায়িত্ব পালন করেছেন এবং ২০১৭ সালে যাদুঘরটি উদ্বোধনে নেতৃত্ব দেওয়ার ক্ষেত্রে গুরুত্বপূর্ণ ভূমিকা পালন করেছিলেন। আমেরিকান বিপ্লবের জাদুঘর প্রতিদিন সকাল 10:00 টা থেকে বিকাল 5:00 টা পর্যন্ত খোলা থাকে।
অবস্থান
ফিলাডেলফিয়ার ঐতিহাসিক প্রাণকেন্দ্রে জাদুঘরটি অবস্থিত, যে শহরটি আমেরিকা প্রতিষ্ঠার সদর দফতর হিসাবে কাজ করে। স্থানটি মার্কিন যুক্তরাষ্ট্রের প্রথম ব্যাঙ্ক থেকে রাস্তা জুড়ে এবং ইন্ডিপেন্ডেন্স হল, জাতীয় সংবিধান কেন্দ্র, মার্কিন যুক্তরাষ্ট্রের দ্বিতীয় ব্যাংক, আমেরিকান দার্শনিক সোসাইটি, কারেন্টার্স হল এবং লিবার্টি বেল থেকে দুই ব্লক।
সাতক্ষীরা জেলার ইউনিয়ন পরিষদসমূহ
সাতক্ষীরা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের সাতক্ষীরা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। জেলাটিতে ২টি পৌরসভা, ৭টি উপজেলা, ৭৯ টি ইউনিয়ন পরিষধ, ৮ টি থানা এবং ১৪৩৬টি গ্রাম রয়েছে। নিম্নে বিস্তারিত তালিকা উল্লেখ করা হল:
আশাশুনি উপজেলা
আশাশুনি উপজেলা ১১টি ইউনিয়ন, ১৪৩টি মৌজা এবং ১৪৬ টি গ্রাম নিয়ে গঠিত হয়েছে।
কালীগঞ্জ উপজেলা
কালীগঞ্জ উপজেলা ১২টি ইউনিয়ন/ওয়ার্ড, ২৪৪টি মৌজা/মহল্লা এবং ২৬৩টি গ্রাম নিয়ে গঠিত হয়েছে।
তালা উপজেলা
তালা উপজেলা ১২টি ইউনিয়ন/ওয়ার্ড, ১৫০টি মৌজা/মহল্লা এবং ২২৯টি গ্রাম নিয়ে গঠিত হয়েছে।
দেবহাটা উপজেলা
দেবহাটা উপজেলা ৫টি ইউনিয়ন/ওয়ার্ড, ৫৭টি মৌজা/মহল্লা এবং ১২২টি গ্রাম নিয়ে গঠিত হয়েছে।
শ্যামনগর উপজেলা
শ্যামনগর উপজেলা ১ টি পৌরসভা, ১১টি ইউনিয়ন পরিষদ/ওয়ার্ড, ১২৭টি মৌজা/মহল্লা এবং ২৩৩টি গ্রাম নিয়ে গঠিত হয়েছে।
সাতক্ষীরা সদর উপজেলা
সাতক্ষীরা সদর উপজেলা ১৭টি ইউনিয়ন পরিষদ/ওয়ার্ড, ১৫৫টি মৌজা/মহল্লা এবং ২৩৫ টি গ্রাম নিয়ে গঠিত হয়েছে।
এন্ড্রু কানের্গি
এন্ড্রু কার্নেগী হলেন এক সময়ের অন্যতম মার্কিন ধনী ব্যক্তি। তার জীবনে তিনি যা কিছু আয় করেছেন তার সবই তিনি মানুষের সেবার জন্য দান করে গেছেন।
জন্ম শৈশব
১৮৩৫ সালের ২৫ নভেম্বর স্কটল্যান্ডের এক সামান্য পল্লীগ্রামের এক নগন্য পরিবারে এন্‌ড্রু কার্নেগীর জন্ম হয়। জীবনের প্রথম ১৩টি বছর স্কটল্যান্ডে কাটে পরিবারের সাথে। পরবর্তীতে জীবিকার তাগিদে তার বাবা সপরিবারে আমেরিকা পাড়ি জমান। আমেরিকাতে তাদের ঠিকানা হয় একটি বস্তি।
ধনী হওয়ার ইচ্ছা
কার্নেগীর বয়স তখন মাত্র ১৩ বছর। পোশাক-আশাক একেবারেই ভালো ছিল না। একে তো নোংরা তার উপর বিভিন্ন জায়গায় ছেড়া ছিল। এই অবস্থাতেই একদিন খেলার জন্য একটি পাবলিক পার্কে ঢুকতে যাচ্ছিলেন এমন সময় পার্কের দারোয়ান তাকে পার্কে প্রবেশ করতে দেননি। তখন বালক কার্নেগী দারোয়ানকে বলে যে, সে এই পার্ক কিনেই পার্কের ভেতরে ঢুকবে। পরে ঠিকই তিনি ওই পার্ক কিনেই পার্কের ভেতরে ঢোকেন। পার্কটি কেনার পর সেখানে একটি সাইনবোর্ড টানিয়ে দেন যাতে লেখা ছিল, “আজ থেকে দিনে বা রাতে যে কোন সময়ে যে কোন মানুষ যে কোন পোশাকে এই পার্কে প্রবেশ করতে পারবে।”
ব্যবসা
টেলি বিভাগের ম্যানেজার হওয়ার পর চাকরির পাশাপাশি তিনি রেলগাড়ি ও খনির তেলের ব্যবসা শুরু করেন। খুব অল্পদিনের মধ্যেই এই ব্যবসা থেকে অনেক টাকা লাভ হতে থাকে। লাভের টাকা আরও নতুন নতুন ব্যবসায় বিনিয়োগ করতে থাকেন কার্নেগী। সব ব্যবসাতেই তিনি একের পর এক সফল হতে থাকেন। এভাবে একে একে সাতটি বড় বড় লোহার কারখানা কিনে ফেলেন কার্নেগী এবং নিজস্ব তত্ত্বাবধানে সেগুলো চালাতে থাকেন। কার্নেগীর বয়স তখনও ৩৫ এর কোটায় পৌঁছেনি, এই সময়েই কার্নেগী বিশ্বের নামকরা লোহা ব্যবসায়ী হিসেবে পরিচিত হয়ে ওঠেন। তিনি তার সময়ে আমেরিকার সবচেয়ে বড় স্টিল কোম্পানির মালিক ছিলেন। একসময় ৩৪জন  ক্রোড়পতি তার সংস্থায় কাজ করতেন।
ব্যবসা-বাণিজ্যের অবসান
১৯০২ সালে তিনি ৪০০ মিলিয়ন ডলারে তার স্টিল কোম্পানি জে, পি, মরগানের কাছে বিক্রি করে দেন, যার বর্তমান বাজারমূল্য ৩১০ বিলিয়ন ডলার।
মানবসেবা
কার্নেগী তার অর্জিত সম্পদ থেকে প্রায় ১০০ কোটি টাকা মানবতার সেবায় দান করে গিয়েছেন। বিশ্বের বিভিন্ন স্থানে কার্নেগীর দানের নিদর্শন ছড়িয়ে ছিটিয়ে রয়েছে। শিক্ষা বিস্তারের লক্ষ্যে বিশ্বের বিভিন্ন স্থানে লাইব্রেরি প্রতিষ্ঠা করার জন্য ২০ কোটি টাকা দান করেন কার্নেগী। কার্নেগী যেই গ্রামটিতে জন্মেছিলেন সেই গ্রামটি ছিল একটি অজোপাড়া গ্রাম। কিন্তু আজ সেটি বিশ্বের উন্নত শহরগুলোর মতোই একটি শহর হিসেবে দাঁড়িয়ে আছে। যার মূলে রয়েছেন কার্নেগী। এই শহরটির উন্নতির জন্য তিনি সম্পত্তি রেখে গেছেন, তার আয় হয় বছরে চার লক্ষ টাকা। বীরত্বের পুরস্কারের জন্য আমেরিকায় ও ইংল্যান্ডে তিনি দুটি 'Hero fund' বা বীর ভান্ডার স্থাপন করে গেছেন; বিপদের সময়ে অন্যের প্রাণ বাঁচাতে গিয়ে যারা নিজেরা আহত ও অকর্মণ্য হয়ে পড়ে, এই ভাণ্ডার থেকে তাদের খাওয়া-পরার সমস্ত খরচ দেওয়া হয়। এমনি করে ছোট বড় যত অসংখ্যরকমের দান তিনি করে গেছেন।
দেশ ফেরত
১৯০১ সালে এসে ৫৬ বছর বয়সে ব্যবসা-বাণিজ্য বাদ দিয়ে ফিরে যান নিজ দেশ স্কটল্যান্ডে। দেশে ফিরে যাওয়ার বিষয়ে কার্নেগীর মতামত ছিল এরকম - "রোজগার যথেষ্ট করেছি, এখন এই বুড়ো বয়সে আর 'টাকা টাকা' করে ছুটে বেড়ান ভাল দেখায় না। এতদিন যা সঞ্চয় করেছি, এখন দানের মত দান করে তার সদ্ব্যবহার করতে হবে।"
ব্যক্তিগত জীবন
১৮৮৭ সালে লুইস উইটফিল্ড এর সাথে বিবাহ বন্ধনে আবদ্ধ হন এন্ড্রু কার্নেগী। ১৯১৯ সালে তার স্ত্রী মারা যান। মার্গারেট কার্নেগী নামে তাদের একটি মেয়ে রয়েছে।
মৃত্যু
১৯১১ সালের ১১ আগস্ট দানশীল ‘এন্ড্রু কার্নেগী’ মৃত্যুবরণ করেন।
তথ্যসূত্র
১. Andrew Carnegie's Legacy. carnegie.org. Retrieved August 20, 2014.
২. "The All-Time Richest Americans"  All the Money in the World. Forbes. 14 September 2007. Retrieved 4 May 2014.
৩."Andrew Carnegie" Encyclopedia.com.
পুবের ফণিমনসা
বইগা গোকুল বা পুবের ফণিমনসা বা তীরপিঠের গেছো সাপ, এক প্রকার কলুব্রিডি প্রজাতির সাপ, যা ভুটান, বাংলাদেশ ও ভারত (আসাম, সিকিম, অরুণাচল প্রদেশ (চেসা-পাপুম পাড়ে জেলা) -য় পাওয়া যায়।
জেরেমিয়া মাতিবিরি
জেরেমিয়া মাতিবিরি (জন্ম: ৩১ মে, ১৯৭১) হারারে এলাকায় জন্মগ্রহণকারী জিম্বাবুয়ের ক্রিকেট আম্পায়ার। ২০০৫ সালে প্রথম-শ্রেণীর ক্রিকেটে সর্বপ্রথম আম্পায়ারিত্ব করেন। ২০১১ সালে প্রথমবারের মতো টুয়েন্টি২০ আন্তর্জাতিকে জিম্বাবুয়ে-পাকিস্তানের মধ্যকার খেলাটি পরিচালনা করেন।
বুমার‍্যাং (কানাডা)
বুমার‍্যাং হচ্ছে একটি কানাডীয় ইংরেজি ভাষার শিশুতোষ বিশেষত্ব চ্যানেল, যেটির মালিক হচ্ছে কোরাস এন্টারটেইনমেন্টের সংস্থা টেলিটুন কানাডা ইনকর্পোরেটেড, সাথে এটির ব্র্যান্ডিং ওয়ার্নার ব্রস. ডিসকভারির সাথে একটি ব্র্যান্ড লাইসেন্সিং চুক্তির মাধ্যমে ব্যবহৃত​। কানাডীয় রেডিও-টেলিভিশন ও টেলিযোগাযোগ কমিশন চ্যানেলটিকে একটি বিবেচনামূলক সার্ভিস হিসেবে শ্রেণীবদ্ধ করেছে। এটি যুক্তরাষ্ট্রভিত্তিক কার্টুন নেটওয়ার্কের কানাডিয় সংস্করণ, এবং এটি বেশিরভাগ শিশু এবং কৈশোরদের জন্য অ্যানিমেটেড অনুষ্ঠান প্রচারিত করে। ২০১৯ সাল পর্যন্ত বুমার‍্যাং অ্যাডাল্ট সুইমের স্থানীয় সংস্করণ বহন করেছে, যেটি ছিল একটি প্রাপ্তবয়স্কদেরকে লক্ষ্য করা গভীর রাতের আনুষ্ঠানিক ব্লক।
২০২৩ সালের ফেব্রুয়ারিতে কোরাস ঘোষণা করে যে ২৭ মার্চে কার্টুন নেটওয়ার্ক ব্র্যান্ডিংটি টেলিটুনে সরানো হবে, সাথে সেই দিনে সাবেক কার্টুন নেটওয়ার্ক চ্যানেলটি একই দিনে বুমার‍্যাং নামে পুনঃউদ্বোধন হবে।
কার্টুন নেটওয়ার্ক হিসেবে (২০১২–২০২৩)
২০১১ সালের নভেম্বরে টেলিটুন কাপাউ এর জন্য সিআরটিসি থেকে লাইসেন্স নেওয়ার পর ২০১২ সালের ফেব্রুয়ারিতে টেলিটুন কানাডা (অ্যাস্ট্রাল মিডিয়া এবং কোরাস এন্টারটেইনমেন্টের একটি যৌথ উদ্যোগ) কার্টুন নেটওয়ার্ক এবং আনুষ্ঠানিক ব্লক অ্যাডাল্ট সুইম কানাডায় উদ্বোধন করার ঘোষণা দেয়। চ্যানেলটির উদ্বোধন হ​য় ২০১২ সালের ৪ জুলাইতে। প্রস্তুতিতে টেলিটুন এবং টেলিটুন রেট্রোতে আনুষ্ঠানিক ব্লকের উদ্বোধন করা হয়েছিল।
বেল মিডিয়া দ্বারা অ্যাস্ট্রালের মুলতুবি অধিগ্রহণের অংশে (যা এর আগে ২০১২ সালের অক্টোবরে সিআরটিসি দ্বারা প্রত্যাখ্যান করা হয়েছিল, কিন্তু কিছু নির্দিষ্ট অ্যাস্ট্রাল মিডিয়া সম্পত্তি বিক্রির অনুমতি দেওয়ার জন্য পুনর্গঠন করা হয়েছিল যাতে ক্রয়কে নিয়ন্ত্রক বাধাগুলি দূর করতে অনুমতি দেওয়া হয়) ২০১৩ সালের ৪ মার্চে কোরাস এন্টারটেইনমেন্ট ঘোষণা করেছে যে এটি টেলিটুন কানাডায় অ্যাস্ট্রাল মিডিয়ার ৫০% মালিকানার আগ্রহ অর্জন করবে।
তপনকুমার লাহিড়ী
অধ্যাপক ডা.তপনকুমার লাহিড়ী (সংক্ষেপে ডা. টি কে লাহিড়ী নামে পরিচিত) হলেন উত্তর প্রদেশ রাজ্যে বসবাসকারী একজন খ্যাতনামা ভারতীয় কার্ডিওথোরাসিক সার্জন, মেডিকেল একাডেমিক তথা চিকিৎসা শিক্ষাবিদ এবং লেখক তিনি বেনারস হিন্দু  বিশ্ববিদ্যালয়ের ইনস্টিটিউট অফ মেডিকেল সায়েন্সের কার্ডিওথোরাসিক সার্জারি বিভাগের একজন শল্যচিকিৎসক এবং  প্রাক্তন প্রধান অধ্যাপক চিকিৎসার ক্ষেত্রে বিশেষ অবদানের জন্য ভারত সরকার তাকে ২০১৬ খ্রিস্টাব্দে দেশের চতুর্থ সর্বোচ্চ বেসামরিক সম্মান পদ্মশ্রী  প্রদান করে।
বুমার‍্যাং (কানাডা)
কার্টুন নেটওয়ার্ক হিসেবে (২০১২–২০২৩)
২০১৫ সালের আগস্টে কোরাসের অভ্যন্তরীণ সূত্র জানায় যে কার্টুন নেটওয়ার্ক টেলিটুন রেট্রোর চ্যানেল বরাদ্দে স্থানান্তরিত হবে, যেটি ২০১৫ সালের ১ সেপ্টেম্বরে বন্ধ হয়ে যাচ্ছিলো। এটি বলা হয়েছিল যে এই পরিবর্তনটি চ্যানেলটিকে বৃহত্তরভাবে বিতরণ হওয়ার সক্ষম করবে, যেহেতু টেলিটুন রেট্রো কার্টুন নেটওয়ার্কের চেয়ে বেশি প্রদানকারী দ্বারা বহন করা হয়েছিল, বিশেষভাবে শ কেবল, শ ডাইরেক্ট এবং রজার্স কেবলে। বৈধভাবে ২০১৫ সালের ১ সেপ্টেম্বর হিসেবে কার্টুন নেটওয়ার্ক এখন বিষয়শ্রেণী বি লাইসেন্সের তত্ত্বাবধানে কাজ করে যা মূলত টেলিটুন রেট্রোর জন্য বরাদ্দ করা হয়েছিল। মূল কার্টুন নেটওয়ার্ক লাইসেন্সটি বাতিল করা হয়েছিল, এবং ২০১৫ সালের ২ অক্টোবরে সিআরটিসির কাছে ফেরত দেওয়া হয়েছিল।
তপনকুমার লাহিড়ী
বিদেশ তাকে প্রলুব্ধ করতে পারে নি
ডাক্তার লাহিড়ী আনুষ্ঠানিক অবসরের পরও যুক্তরাষ্ট্রের অনেক খ্যাতনামা হাসপাতালে কাজের আমন্ত্রণ পান, কিন্তু তিনি তা গ্রহণ করেন নি। তিনি দরিদ্র মানুষের সেবার জন্য কখনো  বারাণসী হিন্দু বিশ্ববিদ্যালয়  ছেড়ে যান নি। বরং অবসরের পরওমদনমোহন মালব্যের আদর্শে গড়া প্রতিষ্ঠানে নিয়মকরে সকাল ছ’টায় পায়ে হেঁটেই হাসপাতালে পৌঁছে যান। তিন ঘন্টা কাজ করে ফেরেন এবং রুটিন মাফিক ঠিক সন্ধ্যায় আবারও উপস্থিত হন।
বুমার‍্যাং (কানাডা)
বুমার‍্যাং হিসেবে (২০২৩–বর্তমান)
২০২৩ সালের ২১ ফেব্রুয়ারিতে কোরাস ঘোষণা করে যে ২৭ মার্চে টেলিটুন কার্টুন নেটওয়ার্ক নামে পরিবর্তন হবে। সেই দিনে বিদ্যমান কার্টুন নেটওয়ার্ক চ্যানেলটি বুমার‍্যাং হিসেবে একইসঙ্গে পুনঃউদ্বোধন হয়, যা কার্টুন নেটওয়ার্ক এবং ওয়ার্নার ব্রস. অ্যানিমেশনস থেকে প্রতিষ্ঠিত ফ্র্যাঞ্চাইজের উপর মনোযোগ দেয়।
প্রতাপগড় লোকসভা কেন্দ্র
প্রতাপগড় লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর প্রতাপগড় শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
প্রতাপগড় লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী সঙ্গম লাল গুপ্তা।
জহুর আহমেদ চৌধুরী স্টেডিয়াম
জহুর আহমেদ চৌধুরী স্টেডিয়াম আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। এটি বীরশ্রেষ্ঠ শহীদ রুহুল আমিন স্টেডিয়াম হিসেবে পূর্বে পরিচিত ছিল। চট্টগ্রাম বিভাগীয় স্টেডিয়াম হিসেবে স্টেডিয়ামটির পরিচিতি রয়েছে। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্যেশেই সংস্কার করা হয়েছিল এই মাঠটি। স্টেডিয়ামটি জানুয়ারি ২০০৬ এ পূর্ণ আন্তর্জাতিক মর্যাদা পায়। বাংলাদেশের দক্ষিণ-পূর্বাংশের বন্দর নগরী চট্টগ্রামের সাগরিকায় এটি অবস্থিত। স্টেডিয়ামটির পাশেই রয়েছে বঙ্গোপসাগর। ২০১১ ক্রিকেট বিশ্বকাপে এই মাঠে গ্রুপ-পর্বের দুইটি খেলা অনুষ্ঠিত হয়।
হার্শাদ চোপড়া
হর্ষদ জি টিভিতে সম্প্রচারিত ধারাবাহিক মমতায় আকাশের চরিত্রে অভিনয়ের মাধ্যমে অভিনয় জগতে অভিষেক করেন। অতঃপর তিনি লেফট রাইট লেফটে আলী চরিত্রে অভিনয় করেন, যার পরে তিনি আম্বের ধারা অভিনয় করেন। পরবর্তীতে তিনি স্টার প্লাসে সম্প্রচারিত ধারাবাহিক কিস দেশ মে হ্যায় মেরা দিলে প্রেম চরিত্রে অভিনয় করেন।
সমকামী উভকামী ও রুপান্তরকামীদের ২০১৬ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০১৬ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
গীধরা কাণ্ড
২০০২ সালের ২৭ ফেব্রুয়ারী সকালে গুজরাট রাজ্যের গীধরা রেলস্টেশনের কাছে গীধরা ট্রেনে অগ্নিসংযোগের মাধ্যমে ভারতের সবরমতি এক্সপ্রেসে অযোধ্যা থেকে ফিরে আসা ৫৯ জন হিন্দু তীর্থযাত্রী এবং কারসেবক আগুনে নিহত হন। যার প্রেক্ষিতে গুজরাট দাঙ্গা সংঘটিত হয়। যদিও আগুনের কারণ বিতর্কিত রয়ে গেছে।
ঘটনার পরপরই রাজ্য সরকার কর্তৃক নিযুক্ত নানাবতী-মেহতা কমিশন ২০০৮ সালে এই সিদ্ধান্তে উপনীত হয় যে, ঘটনাটি প্রায় এক হাজার শক্তিশালী মুসলিম জনতার দ্বারা একটি পূর্ব-পরিকল্পিত অগ্নিসংযোগ ছিল। রেল মন্ত্রক দ্বারা প্রতিষ্ঠিত ব্যানার্জি কমিশন ২০০৬ সালে আগুনকে একটি দুর্ঘটনা হিসাবে চিহ্নিত করেছিল: তবে, গুজরাট হাইকোর্ট তার নিয়োগকে অসাংবিধানিক বলে মনে করে এবং সমস্ত ফলাফল বাতিল করে দেয়।
২০১১ সালে ফেব্রুয়ারীতে, ট্রায়াল কোর্ট ৩১ জন মুসলমানকে সাধুদের পুড়িয়ে মারার জন্য দোষী সাব্যস্ত করে। ২০১৭ সালে, গুজরাট হাইকোর্টও তাদের দোষী সাব্যস্ত করে।
গাভালু
গাভালু (గవ్వలు, মিষ্টি খোসা) ভারতের অন্ধ্রপ্রদেশে তৈরি সাধারণ ভারতীয় মিষ্টিগুলির মধ্যে একটি। এটি সাধারণ ময়দা এবং জল বা দুধের মিশ্রণ (মণ্ড)। প্রস্তুত ময়দাটি ছোট ছোট গোল আকৃতির হয়, যেগুলি চ্যাপ্টা করে একটি বিশেষ সরঞ্জাম দিয়ে বেলা হয়, যাতে গাভালু (কাউরি শেল) আকার নিতে পারে। এটি ঘি, এলাচ, গুড় এবং সর্বত্র ব্যবহার্য ময়দা দিয়ে তৈরি সমস্ত অনুষ্ঠানে অবশ্য ব্যবহার করা মিষ্টি। এই খোসাজাতীয় মিষ্টিগুলি তেল বা ঘিতে ভাজা হয় এবং চিনি বা গুড়ের শিরায় ভিজিয়ে রাখা হয়। এই সাধারণ শেল আকৃতি শিরা ধরে রাখতে সহায়তা করে। ঐতিহ্যগতভাবে, গাভালু একটি কাঠের ছাঁচের উপর চাপানো এবং ছাঁচ করা হয়। ছোট আকারের মিষ্টি শেল আকৃতির গাভালুগুলি ঐতিহ্যগতভাবে ভারতীয় উৎসব দীপাবলির জন্য তৈরি করা হয়। এগুলি মূলত স্বাস্থ্যকর পরিবেশে, পুষ্টিকর এবং সাশ্রয়ী করার জন্য করা হয়। ইংরেজীতে তেলুগু শব্দ 'গাভালু' এর অর্থ শেল বা খোসা কারণ ময়দাটি নির্দিষ্ট গাভালু ছাঁচের উপর সমতল করা হয় যা এটিকে স্ট্রাইপ দেয় যা পরে একটি শেল আকারে মোড়ানো হয় এবং চিনি / গুড়ের শিরায় ভিজিয়ে দেওয়া হয়। বেল্লাম গাভালু অন্ধ্র অঞ্চলের জন্য একটি অনন্য স্থানীয় জলখাবার। গাভালু দুটি রূপে প্রস্তুত করা যেতে পারে, একটি মিষ্টি সংস্করণ যা চিনি বা গুড়ের সাথে থাকে এবং অন্যটি একটি মশলাদার সংস্করণ যেখানে লাল লঙ্কার গুঁড়ো ময়দার সাথে যুক্ত করা হয় এবং প্রস্তুত করা হয়। মিষ্টি গুড়ের সংস্করণটি ভগবান কৃষ্ণের প্রিয় এবং গোকুলাষ্টমীতে তাঁর জন্য পরিবেশন করার জন্য এটি একটি খুব উপযুক্ত পদ।
সিয়েনা মিলার
সিয়েনা রোজি ডায়ানা মিলার (জন্ম ২৮ ডিসেম্বর ১৯৮১ সাল ) একজন ইংরেজ  অভিনেত্রী। তিনি নিউ ইয়র্ক শহরে জন্মগ্রহণ করেন এবং লন্ডনে বেড়ে ওঠেন। তিনি আলোকচিত্রের মডেল হিসাবে তার কর্মজীবন শুরু করেন। ইতালীয় ভোগ পত্রিকার  পাতায় এবং ২০০৩ সালে পিরেলি ক্যালেন্ডারের জন্য উপস্থিত হন। ২০০৪ সালে লেয়ার কেক এবং আলফি  চলচ্চিত্রে তার অভিনয় সাফল্য আনে। তিনি পরবর্তীতে ফ্যাক্টরি গার্ল (২০০৬) চলচ্চিত্রে আমেরিকান অভিনেত্রী এডি সেডগউইক এবং দ্য এজ অফ লাভ (২০০৮) চলচ্চিত্রে, লেখক ক্যাটলিন ম্যাকনামারা চরিত্রে অভিনয় করেন এবং ২০০৮ সালে বাফটা রাইজিং স্টার অ্যাওয়ার্ডের জন্য মনোনীত হন । জিআই জো: দ্য রাইজ অফ কোবরা (২০০৯) তে দ্য ব্যারনেস চরিত্রে তাঁর ভূমিকা বর্ধিত ট্যাবলয়েড যাচাই-বাছাইয়ের মধ্যে স্ক্রীন থেকে একটি সংক্ষিপ্ত বিশ্রামের দ্বারা অনুসরণ করা হয়েছিলো।
টেলিভিশন চলচ্চিত্র দ্য গার্ল (২০১২) এ অভিনেত্রী টিপি হেড্রেন চরিত্রে মিলার খ্যাতি অর্জন করেন, যার জন্য তিনি সেরা অভিনেত্রীর জন্য বাফটা টেলিভিশন পুরস্কার এবং সেরা অভিনেত্রীর জন্য গোল্ডেন গ্লোব পুরস্কারের জন্য মনোনীত হন - মিনিসিরিজ বা টেলিভিশন চলচ্চিত্র। ২০১০-এর দশক জুড়ে আরও সমালোচকদের প্রশংসা পান। তাছাড়াও বিভিন্ন চলচ্চিত্রে তার প্রশংসনীয় উপস্থিতি দেখা যায়। যেমন ফক্সক্যাচার (২০১৪), আমেরিকান স্নাইপার (২০১৪), মিসিসিপি গ্রিন্ড (২০১৫), দ্য লস্ট সিটি অফ জেড (২০১৬), লাইভ বাই নাইট (২০১৬), এবং আমেরিকান ওমেন (২০১৮), তাছাড়াও একটি ছোট সিরিজ দ্য লাউডেস্ট ভয়েস (২০১৯)।
জীবনের প্রথমার্ধ
মিলার নিউ ইয়র্ক শহরে জন্মগ্রহণ করেন, এবং যখন তিনি ১৮ মাস বয়সের, তিনি তার পরিবারের সাথে লন্ডনে চলে আসেন। তার মা, জোসেফাইন, একজন ব্রিটিশ প্রাক্তন মডেল, যিনি দক্ষিণ আফ্রিকায় ব্রিটিশ পিতামাতার কাছে জন্মগ্রহণ করেছিলেন এবং ডেভিড বোভির ব্যক্তিগত সহকারী এবং নিউ ইয়র্ক শহরে লি স্ট্রাসবার্গ থিয়েটার এবং ফিল্ম ইনস্টিটিউটের এক সময়ের ম্যানেজার ছিলেন। তার বাবা, এডউইন মিলার, একজন আমেরিকান ব্যাংকার থেকে চীনা শিল্পের ডিলার হয়ে উঠেছিলেন। মিলারের একটি বোন, সাভানা এবং দুই সৎ ভাই, চার্লস এবং স্টিফেন। ১৯৮৭ সালে তার বাবা-মায়ের বিবাহ বিচ্ছেদের পর, মিলার তার মায়ের সাথে পার্সনস গ্রীনে চলে আসেন, তিনি স্তন ক্যান্সারের জন্য চিকিৎস্বাধীন ছিলেন। তার বাবা তৃতীয় বার  পুনরায় বিবাহ করেন এবং ভার্জিন দ্বীপপুঞ্জে চলে যান। মিলার বার্কশায়ারের অ্যাসকটের একটি বোর্ডিং হিথফিল্ড স্কুলে পড়াশোনা করেছেন, যেখানে তিনি ল্যাক্রোস নাটক ও অভিনয় করেছেন। সেলিব্রিটি বায়োগ্রাফি - দ্য অ্যামেজিং লাইফ অফ সিয়েনা মিলারের  মতে, তিনি একটি "দুষ্টামিপূর্ণ এবং বিদ্রোহীসুলভ" দিক গড়ে তুলেছিলেন এবং প্রায়শই ধূমপান, মদ্যপান এবং ফ্লার্ট করার জন্য "তিরস্কার" হতেন। ১৮ বছর বয়সে স্নাতক হওয়ার পর, তিনি কিছু জার্মান কোমল পানীয়ের বিজ্ঞাপনে মডেল হিসাবে উপস্থিত হন। উপার্জনের সাথে, তিনি নিউ ইয়র্ক শহরে স্থানান্তরিত হন এবং লি স্ট্রাসবার্গ থিয়েটার অ্যান্ড ফিল্ম ইনস্টিটিউটে একটি তিন মাসের কোর্সে ভর্তি হন। অভিনেতা বেকি এবং ম্যাট নিউটনের মধ্যে মিলার একজন, প্রথম চাচাতো বোন।
থাম্ব|
কদমবাড়ী ইউনিয়ন
কদমবাড়ী ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ২৩টি গ্রাম নিয়ে গঠিত।
ভৌগোলিক উপাত্ত
কদমবাড়ী ইউনিয়নের মোট আয়তন ১০,২২৪ একর বা ৪১.৩৮ বর্গ কিলোমিটার। গ্রামের সংখ্যা ২৩টি। ঘরবাড়ির সংখ্যা ৫,৪৮৩টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী কদমবাড়ী ইউনিয়নের ৫,৪৮৩টি পরিবারে মোট জনসংখ্যা ২৫,৮০৭ জন এবং প্রতি বর্গ কিলোমিটারে ৬২০ জন লোক বাস করে। এদের মধ্যে ১৩,১২২ জন পুরুষ ও ১২,৬৮৫ জন মহিলা এবং লিঙ্গ অনুপাত ১০৩। মুসলিম ধর্মালম্বী ৩,৬৯৩ জন, হিন্দু ধর্মালম্বী ২২,০২৫ জন, খ্রিস্টান ধর্মালম্বী ৮৮ জন ও অন্যান্য ১ জন।
শিক্ষা
২০১১ সালের হিসেব অনুযায়ী কদমবাড়ী ইউনিয়নের ইউনিয়নের সাক্ষরতার হার ৫৫.১% (পুরুষ ৫৯.৩%, মহিলা-৫০.৮%)। এ ইউনিয়নে ২টি কলেজ, ৪টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।
নাকরার যুদ্ধ
নাকরার যুদ্ধ রিদ্দার যুদ্ধের সময় ৬৩৩ সালের অক্টোবরে খালিদ বিন ওয়ালিদ ও বিদ্রোহীদের মধ্যে সংঘটিত হয়।
অনলাইন সূত্র
A.I. Akram, The Sword of Allah: Khalid bin al-Waleed, His Life and Campaigns Lahore, 1969
প্রযুক্তি ইনস্টিটিউট
প্রযুক্তি ইনস্টিটিউট (যেটিকে অন্যভাবে বলা যায়ঃ প্রযুক্তিগত বিশ্ববিদ্যালয়, টেকনিক্যাল বিশ্ববিদ্যালয়, প্রযুক্তি বিশ্ববিদ্যালয়, প্রযুক্তিগত ইনস্টিটিউট, টেকনিক্যাল কলেজ, কারিগরি বিশ্ববিদ্যালয় কিংবা শুধুমাত্র কারিগরি) বলতে সেসব বিশ্ববিদ্যালয় কিংবা কলেজ কে বোঝায় যেগুলো প্রকৌশল, প্রযুক্তি, ফলিত বিজ্ঞান, এবং প্রাকৃতিক বিজ্ঞান এসব ক্ষেত্রে বিশেষায়িত।
প্রযুক্তি ইন্সটিটিউট বনাম পলিটেকনিক
পলিটেকনিক এবং প্রযুক্তি ইন্সটিটিউটগুলো ১৮ শতকের আগেই ছিল, তবে পরিচিতি পায় দ্বিতীয় বিশ্বযুদ্ধ এর পর, যখন শিল্পায়ন সাথে যুক্ত হয় প্রকৌশল ও প্রয়োগ বিজ্ঞান এবং উৎপত্তি হয় নতুন প্রয়োজন। বিশ্বের প্রথম প্রযুক্তি ইন্সটিটিউট, বার্ক - স্কোলা (বর্তমানে যেটির যোগ্য উত্তরসূরি মিসকল বিশ্ববিদ্যালয় ), সেলমেকখনি তে প্রতিষ্ঠা করেছিলো ভিয়েনার কোর্ট চেম্বার, সালটা তখন ১৭৩৫, হাঙ্গেরি রাজ্য (now বানস্কা স্টিয়াভনিকা, স্লোভাকিয়া), প্রতিষ্ঠার মূল কারণ ছিল, হাঙ্গেরিতে শিল্প বিপ্লবে মূল্যবান ধাতু এবং তামার খনির বিশেষজ্ঞদের প্রশিক্ষণ। সবচেয়ে পুরাতন জার্মান প্রযুক্তি ইন্সটিটিউট ব্রাউনসচিবেইগ প্রযুক্তি বিশ্ববিদ্যালয়, প্রতিষ্ঠিত হয়েছিল ১৭৪৫ সালে, নামটা ছিল "কলেজ ক্যারোলিন"। আরেকটি ব্যতিক্রম হল ইকোলে পলিটেকনিক, যা 1794 সালে প্রতিষ্ঠার পর থেকে ফ্রেঞ্চ শিক্ষিত করেছে। কিছু ক্ষেত্রে, পলিটেকনিক বা প্রযুক্তি ইনস্টিটিউট ইঞ্জিনিয়ারিং স্কুল বা কারিগরি কলেজ হয়ে থাকে।
জার্মানি, নেদারল্যান্ডস, সুইজারল্যান্ড এবং তুরস্কের মতো অনেক দেশে, প্রযুক্তি ইন্সটিটিউটগুলো উচ্চশিক্ষা এবং একাডেমিক ডিগ্রি এবং ডক্টরেট ডিগ্রি প্রদানের জন্য সম্মত হিয়েছে। এদের মধ্যে বিখ্যাত হচ্ছে ইস্তানবুল কারিগরি বিশ্ববিদ্যালয়, ইথিয়া জুরিখ, ইয়েটিই, ডেল্ট্ট ইউনিভার্সিটি অব টেকনোলজির এবং আরডাব্লিউএএচএইচএইচ মত বিশ্ববিদ্যালয়গুলো।
ইরান, ফিনল্যান্ড, মালয়েশিয়া, পর্তুগাল, সিঙ্গাপুর বা যুক্তরাজ্যগুলির মতো দেশে পলিটেকনিক এবং বিশ্ববিদ্যালয়গুলির মধ্যে উল্লেখযোগ্য এবং বিভ্রান্তিকর পার্থক্য রয়েছে। যুক্তরাজ্যে উচ্চশিক্ষার বাইনারি সিস্টেম বিশ্ববিদ্যালয় (গবেষণা অভিযোজন) এবং পলিটেকনিক (প্রকৌশল এবং প্রয়োগকৃত বিজ্ঞান এবং পেশাদার অনুশীলন অভিযোজন) সহ উদ্ভূত হয়। পলিটেকনিকগুলো মূলত এসটিইএম স্নাতক, মাস্টার্স এবং পিএইচডি থেকে জাতীয় সমমানের ডিগ্রি প্রদান করেছে যা জাতীয় একাডেমিক অ্যাওয়ার্ডস কাউন্সিল কর্তৃক স্‌বীকৃত। ১৯৯২ সালে যুক্তরাজ্য পলিটেকনিকগুলো বিশ্ববিদ্যালয় হিসাবে স্‌বীকৃতি দিয়েছিল যার অর্থ তারা নিজেরাই ডিগ্রী প্রদান করতে পারে। জাতীয় একাডেমিক অ্যাওয়ার্ডস কাউন্সিল - সিএনএএ বিলুপ্ত হয়। যুক্তরাজ্যের প্রথম পলিটেকনিক, রয়েল পলিটেকনিক ইনস্টিটিউশন (এখন ওয়েস্টমিনস্টার বিশ্ববিদ্যালয়), ১৮৩৮ সালে লন্ডনের রিজেন্ট স্ট্রিটে প্রতিষ্ঠিত হয়েছিল। "আয়ারল্যান্ডে" "প্রযুক্তি ইনস্টিটিউট" শব্দটি "আঞ্চলিক কারিগরি কলেজ" নামে ব্যবহৃত হয়, যদিও পরবর্তী শব্দটিই সঠিক শব্দ; যাইহোক, ডাবলিন ইনস্টিটিউট অব টেকনোলজি একটি বিশ্ববিদ্যালয়, কারণ এটি আইন অনুসারে ডিগ্রী প্রদান করতে পারে কর্ক ইনস্টিটিউট অফ টেকনোলজি এবং অন্যান্য প্রযুক্তি ইন্সটিটিউটগুলো বিভিন্ন বিষয়ের গবেষণা এবং ডক্টরেট পর্যায়ে অন্যান্যদের জন্য - আয়ারল্যান্ডের কাঠামোর যোগ্যতা (এনএফকিউ) এর স্তর ৯-এ এবং মাস্টার্স ডিগ্রি স্তর সহ পুরস্কার প্রদানের জন্য হিট্যাকের কাছ থেকে কর্তৃপক্ষকে দায়িত্ব দেওয়া হয়েছে।
বেশিরভাগ দেশে, যদিও আজকে অনেক দেশ জুড়ে উচ্চশিক্ষার অনুরূপ প্রতিষ্ঠানগুলি বিবেচনা করা হচ্ছে, পলিটেকনিক ও প্রযুক্তি ইনস্টিটিউটগুলি একে অপরকে একেবারেই ভিন্ন বিধান হিসাবে ব্যবহার করে। অনেক ক্ষেত্রেই "পলিটেকনিক" অভিজাত টেকনোলজিক ইউনিভার্সিটি ছিল বিজ্ঞান এবং প্রকৌশল বিষয়ে মনোনিবেশকারী এবং এটি একটি বৃত্তিমূলক প্রতিষ্ঠানের জন্য একটি প্রাক্তন পদ হতে পারে, এটি একাডেমিক ডিগ্রী প্রদানের একচেটিয়া অধিকার প্রদান করার আগে এবং এটি সত্যিই "প্রযুক্তি ইনস্টিটিউট" "। উচ্চশিক্ষা প্রদানের বহু সংখ্যক পলিটেকনিক কেবলমাত্র তাদের মূল এবং ঐতিহাসিক ভূমিকা থেকে মধ্যবর্তী কারিগরি শিক্ষা স্কুল হিসাবে আনুষ্ঠানিকভাবে আপগ্রেড করার ফল। কিছু ক্ষেত্রে, প্রাক্তন পলিটেকনিক বা অন্যান্য অ-বিশ্ববিদ্যালয় প্রতিষ্ঠানগুলি সম্পূর্ণরূপে বিধানগুলির প্রশাসনিক পরিবর্তন মাধ্যমে আবির্ভূত হয়েছে, যা প্রায়শই নতুন নামকরণের সাথে "নামকরণ প্রযুক্তি", "বহুজাতিক প্রযুক্তি", "বিশ্ববিদ্যালয় প্রযোজ্য বিজ্ঞান "বা" প্রযুক্তি বিশ্ববিদ্যালয় "বিপণনের উদ্দেশ্যে। অনেকগুলি আপগ্রেডেড পলিটেকনিক্সের উদ্ভাবন, সাবেক বৃত্তিমূলক শিক্ষা ও কারিগরী বিদ্যালয়গুলি আরো বিশ্ববিদ্যালয়-মত প্রতিষ্ঠানগুলিতে রূপান্তরিত হয়েছে, বিশেষত মধ্যবর্তী প্রযুক্তিগত পেশাদারদের অভাব কিছু ক্ষেত্রে শিল্প দক্ষতার অভাবের দিকে পরিচালিত করে, যা বৃদ্ধি পেয়েও স্নাতক বেকারত্ব হার। এটি বেশিরভাগ ক্ষেত্রেই সেই দেশের ক্ষেত্রে, যেখানে শিক্ষা ব্যবস্থা রাষ্ট্র দ্বারা নিয়ন্ত্রিত হয় না এবং কোনও সংস্থা ডিগ্রী প্রদান করতে পারে।  প্রমাণগুলি শিক্ষার সাধারণ গুণমানের ক্ষেত্রেও হ্রাস পেয়েছে এবং কর্মশালার জন্য স্নাতক এর প্রস্তুতি, যে প্রযুক্তিগত প্রতিষ্ঠান দ্রুত অগ্রগতি রূপান্তর আরো উন্নত উচ্চ স্তরের প্রতিষ্ঠানের কারণে।  মেন্টেজ, কোটেজ এবং ভ্যান ডার মেরে যুক্তি দেন যে, সাধারণভাবে উচ্চশিক্ষায় প্রযুক্তির জায়গায় এবং বিশেষ করে প্রযুক্তি বিশ্ববিদ্যালয়ে প্রযুক্তির জায়গায় বিতর্ক প্রচারের জন্য সমস্ত সরঞ্জামগুলি রয়েছে এবং তারা বিতর্কের জন্য বেশ কয়েকটি প্রশ্ন রেখেছে।
আর্জেন্টিনা
তথাকথিত  ল্যাটিন আমেরিকান ডক্টা  প্রধান উচ্চ প্রতিষ্ঠানটি প্রযুক্তির গবেষণার পক্ষে সমর্থন করে জাতীয় প্রযুক্তি বিশ্ববিদ্যালয় যা সারা দেশের ভৌগোলিক স্থান দ্বারা ব্র্যান্ড র্যামিফিকেশন ' 'আঞ্চলিক অনুষদ' '। বুয়েনস আইরিস ইনস্টিটিউট অফ টেকনোলজী (আইটিবিএ) দেশের অন্যতম বিখ্যাত স্বীকৃত ইনস্টিটিউট এবং দেশের বিশিষ্ট ও সম্মানিত প্রতিষ্ঠান।
অস্ট্রেলিয়া
১৯৯৭০ থেকে ১৯৯০ এর দশকের প্রথম দিকে, এই শব্দটি রাষ্ট্রীয় মালিকানাধীন এবং তহবিলযুক্ত প্রযুক্তিগত স্কুলের বর্ণনা করার জন্য ব্যবহার করা হয়েছিল যা বৃত্তিমূলক এবং উচ্চতর শিক্ষা উভয়ই প্রদান করেছিল। তারা উন্নত শিক্ষা কলেজ সিস্টেমের অংশ ছিল। ১৯৯০ এর বেশিরভাগই বিদ্যমান বিশ্ববিদ্যালয়ের সাথে মিলিত হয়েছে অথবা তাদের নিজস্ব নতুন তৈরি করেছে। এই নতুন বিশ্ববিদ্যালয়গুলি প্রায়ই আইনি উদ্দেশ্যে বরং বিপণনের জন্য প্রযুক্তি বিশ্ববিদ্যালয় শিরোনাম গ্রহণ করে। AVCC প্রতিবেদনটি প্রতিটি রাজ্যের সবচেয়ে বিখ্যাত বিশ্ববিদ্যালয় কয়েক বছর পরে অস্ট্রেলিয়ান প্রযুক্তি নেটওয়ার্ক প্রতিষ্ঠিত করেছিল।
১৯৯০-এর দশকের মাঝামাঝি থেকে, কিছু টেকনিক্যালি মনের কারিগরি ও আরও শিক্ষা (টিএএফই) প্রতিষ্ঠানগুলিতে এই শব্দটি প্রয়োগ করা হয়েছে। একটি সাম্প্রতিক উদাহরণ হল মেইলবার্ন পলিটেকনিক ২০১৪ সালে উত্তর মেলবোর্ন ইনস্টিটিউট অফ টিএএফই থেকে পুনঃসংযোগ এবং পুনঃনির্ধারণ করা। কাইলি অ্যাডোরান্তি, হেরাল্ড সান, ৩রা অক্টোবর ২০১৪  Northern Melbourne Institute of TAFE to be rebranded as Melbourne Polytechnic , ২ ডিসেম্বর ২০১৪ পুনরুদ্ধার করা হয়েছে এই প্রাথমিকভাবে বৃত্তিমূলক শিক্ষা প্রদান করে, যদিও মেলবোর্ন পলিটেকনিকের মত কিছু উচ্চশিক্ষার ভিজ্যুয়ালিক্যাল ভিত্তিক প্রয়োগকৃত স্নাতক ডিগ্রীগুলিতে বিস্তৃত হয়। শব্দটির এই ব্যবহারটি এনএসডাব্লিউ এবং অ্যাক্টে ঐতিহাসিকভাবে সর্বাধিক প্রচলিত। নতুন পরিভাষাটি যথাযথভাবে দেওয়া হয়েছে যে এই বিভাগের সংস্থা ১৯৭০-এর দশকের এবং ১৯৯০-এর দশকের গোষ্ঠীগুলির মতোই অনেক বেশি হয়ে উঠছে।
২009 সালে, তাসমানিয়া ও টিএএফই তাসমানিয়ায় পুরনো কলেজ সিস্টেমটি তাসমানিয়ান পলিটেকনিক www.polytechnic.tas.edu.au, তাসমানিয়ান স্কিলস ইনস্টিটিউট www.skillsinstitute.tas.edu.au এবং তাসমানিয়ান একাডেমী www 3-বছরের পুনর্গঠন শুরু করেছে। .academy.tas.edu.au
উচ্চশিক্ষা খাতে, অস্ট্রেলিয়াতে সাতটি নির্দিষ্ট প্রযুক্তি বিশ্ববিদ্যালয় রয়েছে (যদিও, নোট, সবাইকে "প্রযুক্তি বিশ্ববিদ্যালয়" শব্দটি ব্যবহার করা হয় না, যেমন ক্যানবেরা এবং দক্ষিণ অস্ট্রেলিয়া বিশ্ববিদ্যালয়গুলি, যা আগে উন্নত শিক্ষা বিভাগের কলেজ ছিল সম্পূর্ণরূপে উন্নত বিশ্ববিদ্যালয়গুলিতে রূপান্তর করা - সর্বাধিক গুরুত্বপূর্ণ - ডাক্তারদের প্রদান করা):
অস্ট্রিয়া
এই প্রতিষ্ঠানগুলি বাসস্থান এবং ডক্টরাল ডিগ্রী প্রদান এবং গবেষণার উপর মনোযোগ দেওয়ার অধিকারী।
এই প্রতিষ্ঠান শুধুমাত্র গবেষণার উপর জোর দেয়।
'কলেজ'  জার্মানির তৃতীয় তাত্ত্বিক শিক্ষাপ্রতিষ্ঠান এবং অস্ট্রিয়া ও সুইজারল্যান্ডে পরে গৃহীত হয়। তারা প্রযুক্তির উপর বিশেষভাবে ফোকাস করে না, তবে সামাজিক বিজ্ঞান, ঔষধ, ব্যবসা এবং নকশাগুলিতেও কোর্স অফার করতে পারে। তারা স্নাতক ডিগ্রী এবং মাস্টার্স ডিগ্রী প্রদান করে এবং বিজ্ঞানের চেয়ে নির্দিষ্ট পেশায় গবেষণার চেয়ে আরও বেশি শিক্ষাদান করে।
২০১০ সালে, অস্ট্রিয়াতে ২০ টি কলেজ ছিল।
বাংলাদেশ
বাংলাদেশ এর কিছু পাবলিক ইঞ্জিনিয়ারিং বিশ্ববিদ্যালয় রয়েছে।
বাংলাদেশে একমাত্র বেসরকারি প্রকৌশল বিশ্ববিদ্যালয় রয়েছে।
বাংলাদেশে একমাত্র আন্তর্জাতিক প্রকৌশল বিশিষ্ট বিশ্ববিদ্যালয় রয়েছে।
অনেক বেসরকারি এবং অন্যান্য বিশ্ববিদ্যালয় পাশাপাশি 'বিজ্ঞান ও প্রযুক্তি বিশ্ববিদ্যালয়ের' 'প্রকৌশল শিক্ষা প্রদান করছে। উল্লেখযোগ্য হলঃ
বেলজিয়াম এবং নেদারল্যান্ড
নেদারল্যান্ডস, চারটি প্রযুক্তিগত বিশ্ববিদ্যালয় যৌথভাবে ৪টিইউ নামে পরিচিত:
কম্বোডিয়া
কম্বোডিয়ায়, প্রযুক্তি/পলিটেকনিক ইনস্টিটিউট এবং বিশ্ববিদ্যালয়গুলির বিভিন্ন প্রতিষ্ঠান রয়েছে যা বিভিন্ন ধরনের প্রোগ্রামগুলিতে নির্দেশনা দেয় যা সার্টিফিকেট, ডিপ্লোমা এবং ডিগ্রী হতে পারে। প্রযুক্তি/পলিটেকনিক ইনস্টিটিউট ও বিশ্ববিদ্যালয়গুলির ইনস্টিটিউটগুলি স্বাধীন প্রতিষ্ঠান হতে থাকে।
হেবা সাদিয়া
হেবা সাদিয়া (هبه سعدية) (হিবা সাদিয়া নামেও পরিচিত) একজন ফিলিস্তিনি নারী ফুটবল রেফারি ও শারিরীক শিক্ষার প্রশিক্ষক। দামেস্কের শরণার্থী শিবিরে জন্মগ্রহণকারী হেবা একই শহরের বিশ্ববিদ্যালয়ের প্রাক্তন শিক্ষার্থী। কর্মজীবনে তিনি ২০১৬ সালে আন্তর্জাতিক ফুটবল ম্যাচ পরিচালনা শুরু করেন। তিনি নারীদের এএফসি এশিয়ান কাপ এবং ২০২০ গ্রীষ্মকালীন অলিম্পিক ও ২০২৩ ফিফা মহিলা বিশ্বকাপ ম্যাচ পরিচালনায় প্রধান রেফারি অথবা সহকারী রেফারি হয়েছেন। তিনি ফিফার যেকোন বিশ্বকাপ প্রতিযোগিতার চূড়ান্তপর্বে ফিলিস্তিনের প্রতিনিধিত্ব করা প্রথম রেফারি।
প্রাথমিক জীবনী
তিনি ফিলিস্তিন জাতীয় ফুটবল দলের হয়ে খেলার ইচ্ছা থেকে ফুটবল খেলতে শুরু করেন, এবং দামেস্কের বিশ্ববিদ্যালয়ে শারীরিক শিক্ষা নিয়ে পড়াশোনা করেন।
কর্মজীবন
তিনি পেশাদার খেলোয়াড় হিসেবে এগিয়ে যেতে না পারার পর একজন রেফারি হন। সাদিয়া নারীবিহীন একদল রেফারিকে দেখে রেফারি হওয়া কথা চিন্তা করেন। রেফারিদের গ্রুপে নারী রেফারির প্রয়োজন আছে কিনা  জিজ্ঞাসা করার পরে তারা তাকে রেফারি হিসেবে গ্রুপে যোগ দেওয়ার পরামর্শ দিয়েছিলেন। তিনি সিরিয়ায়  লীগ পরিচালনায় চতুর্থ কর্মকর্তা ছিলেন। তিনি ২০১২ সালে সিরিয়ায় গৃহযুদ্ধ শুরু হলে পালিয়ে মালয়েশিয়া এবং পরবর্তীতে ২০১৬ সালে সপরিবারে সুইডেনের স্টকহোমে চলে যান,   তিনি সুইডেনে মহিলাদের ডিভিশন ১ লীগ ও পুরুষদের দ্বিতীয় বিভাগ লিগের ম্যাচ পরিচালনা করেছিলেন। স্টকহোমে তিনি ফিফার আন্তর্জাতিক ম্যাচ পরিচালনার রেফারি লাইসেন্স পেয়েছেন এবং ২০১৬ সালে আন্তর্জাতিক ম্যাচ পরিচালনা শুরু করেন।
তিনি যে দেশগুলোর ফুটবল অ্যাসোসিয়েশনগুলোতে কাজ করেছেন সেগুলোর পাশাপাশি তিনি ফিলিস্তিনি ফুটবল অ্যাসোসিয়েশন (পিএফএ) এবং এশিয়ান ফুটবল কনফেডারেশনের (এএফসি) সাথেও প্রশিক্ষণ নেন যেন রেফারি হিসাবে তার দক্ষতা অর্জনের জন্য শারিরীক সক্ষমতা তৈরি করা যায়। পিএফএ এবং এএফসি ফিফার কাছে তার প্রশিক্ষণের নিয়মিত প্রতিবেদন দিয়েছে। ফিফা তাদের পর্যবেক্ষণ ও প্রতিক্রিয়া জানাতো। সে অনুযায়ী পরিশ্রম করে সাদিয়া নিজেকে ভাল রেফারি হিসেবে তৈরি করেছেন।
নারীদের এএফসি এশিয়ান কাপ এবং ২০২০ গ্রীষ্মকালীন অলিম্পিকের পাশাপাশি মরিস রেভেলো টুর্নামেন্ট এবং ২০২৩ এএফসি অনূর্ধ্ব-২০ এশিয়ান কাপে পুরুষদের আন্তর্জাতিক ফুটবলে দায়িত্ব পালন করার পরে সাদিয়াকে ২০২৩ সালের জানুয়ারিতে ২০২৩ ফিফা মহিলা বিশ্বকাপে লিঙ্গভেদে প্রথম ফিলিস্তিনি হিসাবে মনোনয়ন দেওয়া হয়েছিল। তিনি প্রতিযোগিতায় সহকারী রেফারি হিসেবে দায়িত্ব পালন করেন। এরমাধ্যমে ফিফার যেকোন বিশ্বকাপের চুড়ান্তপর্বে প্রথম ফিলিস্তিনি রেফারি হিসেবে ম্যাচ পরিচালনায় অংশ নেন।